wannaphong/clean_thaiwikipedia huggingface dataset:
# การรณรงค์กำปั้นเหล็ก
การรณรงค์กำปั้นเหล็ก เป็นโครงการทำหมันในฤดูร้อน พ.ศ. 2553 โดยเจ้าหน้าที่วางแผนครอบครัวในผู่หนิง เคาน์ตีในมณฑลกวางตุ้ง ประเทศจีน

 เบื้องหลัง 
พ.ศ. 2521 รัฐบาลจีนได้เริ่มใช้นโยบายมีบุตรคนเดียว ซึ่งเป็นกฎหมายบังคับให้คู่สมรสมีลูกไม่เกินครอบครัวละหนึ่งคน ถึงแม้ว่าจะมีข้อยกเว้นบางประการก็ตาม นโยบายดังกล่าวจัดทำขึ้นเพื่อจัดการกับปัญหาประชากรล้นและปัญหาเศรษฐกิจ

พ.ศ. 2553 ความพยายามวางแผนครอบครัวในพุ่หนิงได้ลดลงเนื่องจากการเติบโตทางเศรษฐกิจอย่างรวดเร็วในพื้นที่ โดยกวางตุ้งได้กลายมาเป็นเขตอุตสาหกรรมการผลิตที่ประสบความสำเร็จที่สุดในสาธารณรัฐประชาชนจีน อย่างไรก็ตาม เจ้าหน้าที่วางแผนครอบครัวท้องถิ่นได้รับแรงกดดันให้ลดอัตราการเกิดเพื่อให้เป็นไปตามส่วนที่กำหนดไว้ทั่วประเทศ เฉิน ฮง-พิง หัวหน้าพรรคคอมมิวนิสต์ภูมิภาค ได้เริ่มการรณรงค์กำปั้นเหล็กเพื่อลดอัตราการเกิดดังกล่าว

 การรณรงค์ 
เมษายน พ.ศ. 2553 คณะทำงานเฉพาะกิจอันประกอบด้วยเจ้าหน้าที่ท้องถิ่นอย่างน้อย 600 คน ตั้งเป้าหมายไปยังสตรี 9,559 คนผู้ซึ่งละเมิดนโยบายมีบุตรคนเดียวของจีน สตรีจะได้รับการรายงานให้ไปยังคลินิกของรัฐเพื่อทำหมัน สมาชิกครอบครัวของสตรีผู้ซึ่งปฏิเสธการทำหมันเหล่านี้ถูกกักขังอย่างไม่มีกำหนดจนกว่าสตรีนั้นจะดำเนินการจนเสร็จ ในบางกรณี สตรีเหล่านั้นได้ถูกกักขังเสียเอง ในช่วงเวลา 20 วันของการรณรงค์ มีผู้คนถูกกักตัวไป 1,337 คน ตั้งแต่เดือนเมษายนถึงเดือนมิถุนายน มีสตรีมากกว่า 9,000 ได้รับรางานว่าถูกทำหมันอันเป็นผลของการณรงค์

 การวิพากษ์วิจารณ์ 
ข่าวของการรณรงค์มิได้อยู่ในพาดหัวข่าวหลักนอกเหนือจากในหนังสือพิมพ์ท้องถิ่น เหอ ยาฟู ผู้เชี่ยวชาญอิสระด้านการวางแผนครอบครัวในจีน เสนอแนะว่ารัฐบาลกลางได้พยายามปกปิดผลของการรณรงค์ เนื่องจากกฎหมายจีนได้ห้ามวิธีการดังกล่าว ทางการมณฑลได้รายงานว่าเจ้าหน้าที่ท้องถิ่นผู่หนิงจะได้รับการสอบสวนเพื่อพิจารณาความผิดตามกฎหมายต่อพฤติการณ์นี้ เคต แอลเลน จากองค์การนิรโทษกรรมสากล ได้อธิบายการรณรงค์ดังกล่าวว่า "น่าตกใจ" และให้ความเห็นว่า "ทางการจะต้องลงโทษการดำเนินการดังกล่าวทันที"
# โรชาน เซธ
โรชาน เซธ   เกิดเมื่อ วันที่ 2 เมษายน พ.ศ. 2485 เป็นนักแสดงชื่อดังของอังกฤษ และ บอลลีวู้ด โรชาน เซธ เกิดในรัฐพิหาร เขาเป็นบุตรของอาจารย์สอนวิชาเคมีคนหนึ่งในรัฐพิหาร ต่อมาได้เข้าวงการแสดง ผลงานภาพยนตร์ที่มีชื่อเสียง คือ  คุรุ และคานธี ในบทชวาหระลาล เนห์รู
# สรีรวิทยาของพืช
สรีรวิทยาของพืช  เป็นสาขาย่อยของพฤกษศาสตร์ที่ศึกษาเกี่ยวกับ กลไกหน้าที่การทำงานของพืชชนิดต่างๆ และกระบวนการที่เกี่ยวข้องSalisbury, Frank B. & Cleon W. Ross, 1992. Plant physiology, 4th ed. (Belmont, California: Wadsworth Publishing). ISBN 0-534-15162-0
# กู้ กวานจง
กู้ กวานจง (พินอิน: Gù Guānzhōng) เป็นนักแสดงชื่อดังของไต้หวัน และจีนแผ่นดินใหญ่  มีผลงานที่โดดเด่น คือ กระบี่ไร้เทียมทาน และภาคต่อ คือ ยอดยุทธจักรมังกรฟ้า ในบท "ฮุ้น ปวยเอี้ยง" ตัวละครเอก 

การศึกษา มัธยมศึกษาตอนปลาย 

ผลงานในระยะหลัง คือ การรับบทร้ายในหลายตอนของ เปาบุ้นจิ้น ฉบับไต้หวัน ในปี ค.ศ. 1993 เช่น ตอน "เปาบุ้นจิ้นตัวจริงตัวปลอม", "แก้วมังกร" และรับบทตัวเอกในตอน "อาญาสวรรค์" และ"ห้าหนูคะนองกรุง" ในบท ไป๋ อฺวี้ถัง รวมถึงภาพยนตร์ต้นทุนต่ำเรื่อง Spirit in a Violent House ในปี ค.ศ. 2003
# รายชื่อหลุมอุกกาบาตบน 253 มาทิลเด
รายชื่อหลุมอุกกาบาตบน 253 มาทิลเด

 รายชื่อ 
 หลุมอุกกาบาต  สถานที่ที่ตั้งชื่อตาม อาเคิน (Aachen)  อาเคิน, เยอรมนี บากาเนอร์ (Baganur)  บากาเนอร์, มองโกเลีย เบนแฮม (Benham)  เบนแฮม, เคนทักกี, สหรัฐอเมริกา คลากมานนาน (Clackmannan)  คลากมานนาน, สหราชอาณาจักร ดาโมดาร์ (Damodar)  ดาโมดาร์, อินเดีย เอนูกู (Enugu)  เอนูกู, ไนจีเรีย อิชิกะริ (Ishikari)  อิชิกะริ, ญี่ปุ่น เยราดา (Jerada)  เยราดา, โมร็อกโก จือซือ (Jixi)  จือซือ, จีน กาลีมันตัน (Kalimantan)  กาลีมันตัน, อินโดนีเซีย การู (Karoo)  การู, แอฟริกาใต้ คูซเนตสก์ (Kuznetsk)  คูซเนตสก์ , รัสเซีย ลอร์เรน (Lorraine)  ลอร์เรน, ฝรั่งเศส ลับลิน (Lublin)  ลับลิน, โปแลนด์ มาริตซา (Maritsa)  มาริตซา, บัลแกเรีย มาทานูสกา (Matanuska)  มาทานูสกา, อะแลสกา, สหรัฐอเมริกา มัลกิลดี (Mulgildie)  มัลกิลดี, ออสเตรเลีย ออกซากา (Oaxaca)  ออกซากา, เม็กซิโก โอตาโก (Otago)  โอตาโก, นิวซีแลนด์ เควตตา (Quetta)  เควตตา, ปากีสถาน ซิมิลคามีน (Similkameen)  ซิมิลคามีน, แคนาดา เทรูเอล (Teruel)  เทรูเอล, สเปน ซูเลีย (Zulia)  ซูเลีย, เวเนซุเอลา
# เค็นซูเกะ นางาอิ
เค็นซูเกะ นางาอิ  เกิดวันที่ 5 มีนาคม ค.ศ. 1989 ในจังหวัดฟูกูโอกะ ประเทศญี่ปุ่น เป็นนักฟุตบอล ชาวญี่ปุ่น ผู้ซึ่งเล่นให้กับมหาวิทยาลัยฟูกูโอกะในคีวชูยูนิเวอร์ซิตีลีก เขาได้มีรายชื่อในทีมชาติญี่ปุ่นเข้าร่วมแข่งขันรอบคัดเลือกเอเชียนคัพ 2011 โดยพบกับเยเมน และได้มีการเปิดตัวระดับนานาชาติเต็มรูปแบบของทีมในตารางการแข่งขันวันที่ 6 มกราคม ค.ศ. 2010  ใน ค.ศ. 2009 นางาอิเล่นให้กับสโมสรอวิสปา ฟูกูโอกะ ในเจลีก ดีวีชั่น 2 ในฐานะผู้เล่นที่กำหนดเพื่อการพัฒนาโดยลีกและสมาคมฟุตบอลญี่ปุ่น นอกจากนี้ เขายังเป็นผู้ทำประตูสูงสุดของการแข่งขันฟุตบอลในเอเชียนเกมส์ 2010 ด้วยเช่นกัน

 สถานะในสายอาชีพ 

|-
|ค.ศ. 2009||มหาวิทยาลัยฟูกูโอกะ||-||colspan="2"|-||3||3||colspan="2"|-||3||3
|-
|ค.ศ. 2009||อวิสปา ฟูกูโอกะ||เจลีก ดีวีชั่น 2||5||0||colspan="2"|-||colspan="2"|-||5||0
|-
|ค.ศ. 2010||วิสเซล โกเบ||เจลีก ดีวีชั่น 1||3||0||0||0||0||0||3||0
8||0||3||3||0||0||8||3

 สถานะในสายอาชีพระดับนานาชาติ 

|-
|ค.ศ. 2010||1||0
|-
!รวม||1||0
|}

 สถานะในสายอาชีพของทีมชาติ 
 การปรากฏตัวในการแข่งขันรายการสำคัญ 
ทีมการแข่งขันระดับการปรากฏตัวประตูบันทึกทีมStartSubAFC U-19 แชมเปี้ยนชิป 2008 รอบคัดเลือกU-18211รอบคัดเลือกAFC U-19 แชมเปี้ยนชิป 2008U-19214ควอเตอร์ไฟนอลเอเชียนคัพ 2011 รอบคัดเลือกอาวุโส010รอบคัดเลือกเอเชียนเกมส์ 2010U-23605ชนะเลิศ

 เกียรติประวัติและรางวัล 
 ทีม 
 ฟุตบอลในกีฬามหาวิทยาลัยโลกฤดูร้อน 2009: เหรียญทองแดง
 เอเชียนเกมส์ 2010: เหรียญทอง

 ส่วนบุคคล 
 AFC U-19 แชมเปี้ยนชิป 2008: ผู้ทำประตูสูงสุด
 ฟุตบอลในกีฬามหาวิทยาลัยโลกฤดูร้อน 2009: ผู้ทำประตูสูงสุด
 เอเชียนเกมส์ 2010: ผู้ทำประตูสูงสุด
# รัฐฮงโดเนีย
ฮงโดเนีย (, ในภาษาโปรตุเกสแบบบราซิล ส่วนภาษาโปรตุเกสแบบยุโรปออกเสียงเป็น) เป็นรัฐในประเทศบราซิล ตั้งอยู่ทางทิศตะวันตกเฉียงเหนือของประเทศ มีชายแดนทางตะวันตกเล็กน้อยติดกับรัฐอาครี ติดกับรัฐอามาโซนัชทางทิศเหนือ ติดกับรัฐมาตูโกรซูทางทิศตะวันออก และติดกับประเทศโบลิเวียทางทิศใต้ มีเมืองหลวงของรัฐคือเมืองโปร์ตูแวญู ชื่อของรัฐตั้งตามกังจีดู ฮงดง (Cândido Rondon) พื้นที่ 2 ใน 3 ของรัฐเป็นป่าฝนแอมะซอน
# รัฐเมฮิโก
รัฐเมฮิโก (หรือย่อว่า Edomex) เป็นรัฐที่เป็นศูนย์กลางของประเทศเม็กซิโก มีเมืองหลวงของรัฐคือเมืองโตลูกา รัฐเริ่มก่อตั้งมาตั้งแต่ครั้งเป็นดินแดนของจักรวรรดิแอซเท็ก และยังคงมีเรื่อยมาจนอยู่ในเขตอุปราชแห่งนิวสเปนในยุคล่าอาณานิคม หลังจากที่ได้รับอิสรภาพ รัฐแบ่งแยกออกเป็นรัฐต่าง ๆ คือ รัฐอิดัลโก รัฐเกร์เรโร และรัฐโมเรโลส ซึ่งเม็กซิโกซิตีได้รับเลือกให้เป็นเมืองหลวงของชาติใหม่นี้ และดินแดนก็จึงถูกแบ่งแยกออกมา ดินแดนถูกแยกออกมาที่มีลักษณะดังปัจจุบันนี้ มาจากหุบเขาโตลูกา ทางตะวันตกของเม็กซิโกซิตีและรูปด้ามกะทะมีพื้นที่ทางทิศเหนือและตะวันออก ที่เป็นเอกลักษณ์ของรัฐนี้
# อักษรตระกูลอื่นและสัญลักษณ์ที่คล้าย A
นี่คือ อักษรตระกูลอื่นและสัญลักษณ์ที่คล้าย A

 อักษรตระกูลอื่นที่คล้าย A 

 อักษรตัวใหญ่ อักษรตัวเล็ก อักขระ  โคดเพจ  ความหมาย อักขระ  โคดเพจ  ความหมาย Ά  U+0386  อักษรกรีก Alpha ตัวใหญ่ เติมโทนอส (tonos) ά  U+03AC  อักษรกรีก Alpha ตัวเล็ก เติมโทนอส Α  U+0391  อักษรกรีก Alpha ตัวใหญ่ α  U+03B1  อักษรกรีก Alpha ตัวเล็ก เนื่องจากอักษรกรีกมีรูปแบบการเติมเครื่องหมายเสริมอักษรมากมายในช่วง U+1F00 ถึง U+1FFF จึงไม่นำมาแสดงไว้ ณ ที่นี้ А  U+0410  อักษรซีริลลิก A ตัวใหญ่ а  U+0430  อักษรซีริลลิก A ตัวเล็ก Ӑ  U+04D0  อักษรซีริลลิก A ตัวใหญ่ เติมบรีฟ ӑ  U+04D1  อักษรซีริลลิก A ตัวเล็ก เติมบรีฟ Ӓ  U+04D2  อักษรซีริลลิก A ตัวใหญ่ เติมไดเอเรซิส ӓ  U+04D3  อักษรซีริลลิก A ตัวเล็ก เติมไดเอเรซิส Ӕ  U+04D4  อักษรรวมซีริลลิก A Ie ตัวใหญ่ ӕ  U+04D5  อักษรรวมซีริลลิก A Ie ตัวเล็ก Ⲁ  U+2C80  อักษรคอปติก Alfa ตัวใหญ่ ⲁ  U+2C81  อักษรคอปติก Alfa ตัวเล็ก

 สัญลักษณ์ที่คล้าย A 
 อักขระ  โคดเพจ  ความหมาย @  U+0040  เครื่องหมายแอ็ต (at) ª  U+00AA  ตัวบ่งชี้สตรีลิงค์ (feminine) ของจำนวนนับ ₳  U+20B3  เครื่องหมายสกุลเงินออสตรัล (Austral) ของอาร์เจนตินา ℀  U+2100  บัญชีของ... ℁  U+2101  ที่อยู่ตามที่ระบุในหัวเรื่อง Å  U+212B  เครื่องหมายอังสตรอม ⅍  U+214D  Aktieselskab (บรรษัทประเภทหนึ่งของเดนมาร์ก) ∀  U+2200  สำหรับค่าของ...ทั้งหมด ∧  U+2227  ตัวดำเนินการ "และ" ⒜  U+249C  อักษรละติน A ตัวเล็ก ในวงเล็บ Ⓐ  U+24B6  อักษรละติน A ตัวใหญ่ ในวงกลม ⓐ  U+24D0  อักษรละติน A ตัวเล็ก ในวงกลม ＠  U+FF20  เครื่องหมายแอ็ต เต็มความกว้าง
# สุดา ชาลีผาย
สุดา ชาลีผาย  เกิดเมื่อวันที่ 6 มิถุนายน พ.ศ. 2530 ที่นครราชสีมา เป็นนักกีฬายกน้ำหนักทีมชาติไทย

คว้าเหรียญทองยกน้ำหนักรุ่น 53 กิโลกรัม หญิง ในซีเกมส์ครั้งที่ 24 ที่นครราชสีมา เมื่อปี พ.ศ. 2550 สุดา ชาลีผาย คว้าเหรียญทองยกน้ำหนักรุ่น 53 กิโลกรัม หญิง ตามความคาดหมาย ได้รับเหรียญทอง  จากการแข่งขันยกน้ำหนักชิงชนะเลิศแห่งเอเชีย ประจำปี 2551 ที่เมืองคานาซาว่า ประเทศญี่ปุ่น และชนะเลิศจากท่าคลีนแอนด์เจิร์กได้สำเร็จ โดยทำสถิติได้ 111 กก.จากการแข่งขันยกน้ำหนักเยาวชนชิงชนะเลิศแห่งโลก 2007 ที่กรุงปราก ประเทศสาธารณรัฐเช็ก"สุดา" พลาด เหลือแค่ 1 ทอง ยกเหล็ก ยช.โลก นอกจากนี้สุดายังได้เหรียญทองแดงในการแข่งขันยกน้ำหนักโลกปี 2549 ในรุ่น 53 กิโลกรัม ที่ซันโตโดมิงโก, สาธารณรัฐโดมินิกัน
# ไพศาล หรรษาวงศ์
ไพศาล หรรษาวงศ์  เกิดเมื่อวันที่ 21 ตุลาคม พ.ศ. 2532 เป็นนักกีฬายกน้ำหนักชาวไทย

 เหรียญรางวัล 
รายการเหรียญรางวัลhttp://www.mots.go.th/main.php?filename=wiethlifting :
 3 เหรียญทอง รายการยกน้ำหนักชิงแชมป์ยุวชนเอเซีย ที่อุซเบกิสถาน ปี 2547
 1 เหรียญเงิน 1 เหรียญทองแดง ศึกยกเหล็กเยาวชนเอเซีย ประเทศจอร์แดน ปี 2550
 อันดับที่ 15 รายการยกน้ำหนักชิงแชมป์โลก จ.เชียงใหม่ ปี 2550 
 อันดับ 5 ในท่าคลีนแอนด์เจิร์ก จากการแข่งขันยกน้ำหนัก โอลิมปิก 2008 รุ่น 62 กก. และอันดับ 7 ในท่าสแนทช์
# ทางหลวงแผ่นดินหมายเลข 4009
ทางหลวงแผ่นดินหมายเลข 4009 สายบางใหญ่–อ่าวลึก มีจุดเริ่มต้นแยกจากทางแยกแสงเพชร อำเภอเมืองสุราษฎร์ธานี จังหวัดสุราษฎร์ธานี ตัดขึ้นไปทางใต้ผ่านอำเภอบ้านนาสาร อำเภอเวียงสระ อำเภอพระแสง จังหวัดสุราษฎร์ธานี อำเภอปลายพระยา และอำเภออ่าวลึก จังหวัดกระบี่ สิ้นสุดที่ทางหลวงแผ่นดินหมายเลข 4 มีความยาวประมาณ 145 กิโลเมตร อยู่ในจังหวัดสุราษฎร์ธานีประมาณ 114 กิโลเมตร อยู่ในจังหวัดกระบี่ประมาณ 31 กิโลเมตร http://roadnet.doh.go.th/  8.423314, 98.561869 ทางหลวงสายนี้ถูกตัดขาดเมือทางหลวงแผ่นดินหมายเลข 44 ได้สร้างเสร็จ แต่ได้มีการก่อสร้างสะพานข้ามทางหลวงหมายเลข 44 เพื่อเชื่อมต่อทางหลวงหมายเลข 4009 แล้ว

 รายชื่อทางแยก
# เก้งอินโดจีน
เก้งอินโดจีน หรือ เก้งโรสเวลต์  เป็นเก้งชนิดหนึ่ง มีชื่อวิทยาศาสตร์ว่า Muntiacus rooseveltorum

เป็นเก้งที่มีข้อมูลทางวิชาการน้อยมาก โดยถูกพบตัวครั้งแรกในปี พ.ศ. 2475 ใกล้กับเมืองพงสาลี แขวงหลวงพระบาง ทางตอนเหนือของลาว และในปี พ.ศ. 2539 พบซากที่สันนิษฐานของเก้งที่เชื่อว่าน่าจะเป็นเก้งอินโดจีนอีกครั้ง ในแขวงเชียงขวาง 

โดยสันนิษฐานว่า อาจกระจายพันธุ์อยู่ในป่าดิบเขา หรือพื้นที่ที่ราบสูงทางตะวันออกของแม่น้ำโขง และอาจมีการกระจายพันธุ์ในเวียดนามด้วย โดยมีรูปร่างหน้าตาคล้ายกับเก้งหม้อ (M. feae) ต่อมน้ำตามีขนาดเล็กคล้ายกับเก้งธรรมดา (M. muntjak) โดยในบางข้อมูลจะจัดให้เป็นชนิดย่อยของเก้งหม้อด้วยซ้ำRediscovery of Roosevelt's Barking Deer (Muntiacus rooseveltorum), George Amato, Mary G. Egan, George B. Schaller, Richard H. Baker, Howard C. Rosenbaum, William G. Robichaud, Rob DeSalle, Journal of Mammalogy, Vol. 80, No. 2 (May, 1999), หน้า 639-643
# เก้ง
เก้ง อีเก้งบรรจบ พันธุเมธา, ศาสตราจารย์, ดอกเตอร์. ภาษาต่างประเทศในภาษาไทย. พิมพ์ครั้งที่ 3. กรุงเทพฯ : ภาควิชาภาษาไทยและภาษาตะวันออก คณะมนุษยศาสตร์ มหาวิทยาลัยรามคำแหง, 2514, หน้า 67 หรือ ฟาน เป็นกวางขนาดกลางและเล็กจำพวกหนึ่ง ที่อยู่ในวงศ์ย่อย Muntiacinae กระจายพันธุ์อยู่ตั้งแต่อนุทวีปอินเดีย, ประเทศจีนทางตอนใต้ไปจนถึงภูมิภาคอินโดจีน และเกาะต่าง ๆ ในฟิลิปปินส์และอินโดนีเซีย

มีรูปร่างโดยรวมคือ มีขนตามลำตัวสีน้ำตาล อาจมีสีอื่นผสมแตกต่างกันออกไปตามแต่ละชนิด เขามีขนาดเล็กกว่ากวางในสกุลอื่น ใต้ตามีต่อมน้ำตาเห็นได้ชัดเจน เป็นเส้นสีดำเป็นร่องยาว ตัวผู้เมื่อโตเต็มที่จะมีเขี้ยวงอกออกมาจากมุมปาก หางมีขนาดสั้น เวลาตกใจจะร้องว่า "เอิ๊บ ๆ" แล้วกระโดดหนีไป จึงเป็นที่มาของชื่อในภาษาอังกฤษว่า  ("กวางเห่า")

เก้งเป็นกวางที่หากินในสภาพภูมิประเทศได้หลากหลาย ทั้งป่าดิบ ทุ่งหญ้า และพื้นที่ที่เป็นป่าเสื่อมโทรมหรือถูกแผ้วถาง เมื่อยังเป็นวัยอ่อนจะมีจุดสีขาวกระจายอยู่ตามลำตัวเหมือนกวางในสกุล Axisหนังสือสัตว์เลี้ยงลูกด้วยนมในประเทศไทยและภูมิภาคอินโดจีน (กรุงเทพมหานคร พ.ศ. 2543) โดย กองทุนสัตว์ป่าโลก ISBN 974-87081-5-2

ในปัจจุบันพบประมาณ 10 ชนิด มีเพียงสกุลเดียว คือ Muntiacus ซึ่งหลายชนิดเป็นสัตว์ที่หายากและมีข้อมูลทางวิชาการอยู่ไม่มาก บางชนิดก็ใกล้จะสูญพันธุ์แล้ว
Amato, G.; ;  1999: A new species of muntjac, Muntiacus putaoensis (Artiodactyla: Cervidae) from northern Myanmar. Animal conservation, 2: 1-7. 
Rabinowitz, A.R.; ; ;  1999: Description of the leaf deer (Muntiacus putaoensis), a new species of muntjac from northern Myanmar. Journal of zoology (London), 249: 427-435. 
Shilai Ma, , &  (1986), Taxonomic and Phylogenetic Studies on the Genus Muntiacus. Acta Theologica Sinica, 6(3)|190-209  [www.nau.edu/~qsp/will_downs/80.pdf]
 ชนิด 
 Muntiacus atherodes
 Muntiacus crinifrons
 Muntiacus gongshanensis
 Muntiacus feae**เป็นชนิดที่หายากและใกล้สูญพันธุ์
 Muntiacus muntjak**เป็นชนิดที่พบได้บ่อยและกว้างขวางที่สุด
 Muntiacus putaoensis
 Muntiacus reevesi
 Muntiacus rooseveltorum**เป็นชนิดที่มีข้อมูลทางวิชาการน้อยมาก โดยยังไม่แน่ชัดว่าอาจเป็นชนิดย่อยของชนิด M. feae หรือไม่Muntiacus feae rooseveltorum
 Muntiacus truongsonensis**เป็นชนิดที่มีข้อมูลทางวิชาการน้อยมาก
 Muntiacus vuquangensis''**เป็นชนิดที่มีข้อมูลทางวิชาการน้อยมาก โดยเพิ่งบันทึกภาพเคลื่อนไหวได้เป็นครั้งแรกเมื่อไม่นานมานี้
# โอโฮ (วงดนตรี)
โอโฮ  เป็นวงดนตรีหญิงล้วน 4 คน ประกอบด้วย เอ๋, อ้อ, โบว์ จากวง XYZ และนักร้องนำ หนุ่ย นันทกานต์ ซึ่งทั้งหมดได้รับการชักชวนจากอัสนี โชติกุล ให้มาทำวงดนตรีในนามวงโอโฮ ซึ่งวงโอโฮมีผลงานเพลงออกมาเพียง 1 อัลบั้ม ชื่อ OHO...OHO มีเพลงที่ได้รับความนิยมคือ "เก็บใจใส่ (กุญแจ)" ซึ่งเป็นผลงานการแต่งเพลงของร็อคเกอร์ชื่อดัง เสก โลโซ ในนามปากกาว่า ส.ศรีวรา ต่อมาสมาชิกในวงก็แยกย้ายกันออกไป และเหลือเพียงหนุ่ย นันทกานต์ เท่านั้นที่ยังคงอยู่ในวงการในฐานะศิลปินเดี่ยวจนถึงปัจจุบัน

สมาชิก
 นันทกานต์ ฤทธิวงศ์ (หนุ่ย) : กีตาร์, ร้องนำ, ร้องประสาน
 อรนิดา(ชื่อเดิม: วนิดา) วิมลวัฒนาภัณฑ์ (เอ๋) : คีย์บอร์ด, ร้องนำเพลง บอกว่ารักเธอ สบายดีหรือเปล่า โอย, ร้องประสาน  
 ธัญญ์รวี ธัญภิรมย์เจริญ (ชื่อเดิม: เกศนีย์ ชุมชัย)(อ้อ) : กีตาร์, ร้องนำเพลง เด็กอนามัย สบายดีหรือเปล่า โอย, ร้องประสาน
 สุรีย์ภรณ์ ปุญญมาโนชญ์ (โบว์) : เบส ร้องนำเพลง สบายดีหรือเปล่า โอย,ร้องประสาน
สมาชิกแบ็คอัพ
 วีระพล เสิศรัตนชัย (พล) : กลองชุด

อัลบั้ม
OHO...OHO
วางจำหน่าย : กุมภาพันธ์ พ.ศ. 2542

ทีมงาน
 Producer : วัวลอยทีม (Flying Cow Team)
 Executive Producer : อิสระ เสภากุล
 Musical, Vocal Directer : ชัชพงศ์ สรรกุล
 Acoutic Guitar : นันทกานต์ ฤทธิวงศ์
 Electric Guitar : ธัญญ์รวี ธัญภิรมย์เจริญ, นันทกานต์ ฤทธิวงศ์, โอม บางนา
 Bass Guitar : สุรีย์ภรณ์ ปุญญมาโนชญ์, โอม บางนา
 Keyboards, Piano : อรนิดา วิมลวัฒนาภัณฑ์, กุลวัฒน์ พรหมสถิตย์, ศักดิ์สิทธิ์ มาลากุล
 Guest Musicians, Drum, Percussion : วีระพล เลิศรัตนชัย
 Drum : โอม บางนา (เพลงไม่ใช่เลย, บอกแล้ว)
 Sound Engineer : ณัฐพล อ่วมอิ่ม, ณรงค์ชัย ลัภนะสิริวณิช
 Mixer Down: กฤษณ์ โชคทิพท์พัฒนา
 Mastered At Planet Media : แมง ณ ลำพูน
 Lyrics : ต้นสน, ส.ศรีวรา (เพลงเก็บใจใส่กุญแจ), ประชา พงศ์สุพัฒน์ (เพลงสบายดีหรือเปล่า), อัสนี โชติกุล (เพลงบอกแล้ว)
 Recording Studio : More Music Studio (ธ.ค. 41 - ม.ค. 42)

ดูเพิ่ม
 XYZ
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีที่ก่อตั้งในปี พ.ศ. 2542
# เก้งเจื่องเซิน
เก้งเจื่องเซิน หรือ เก้งอันนัม  เป็นเก้งชนิดหนึ่ง มีชื่อวิทยาศาสตร์ว่า Muntiacus truongsonensis

เป็นเก้งชนิดหนึ่งที่มีข้อมูลทางวิชาการน้อยมาก เหมือนเก้งอินโดจีน (M. rooseveltorum) โดยถูกพบครั้งแรกเมื่อปี พ.ศ. 2540 ในเวียดนาม เป็นหัวกะโหลกที่นำมาวางขายเท่านั้น ทำให้สันนิษฐานว่ามีรูปร่างคล้ายกับเก้งธรรมดา (M. muntjac) แต่มีขนาดเล็กกว่า ใบหน้าและขาทั้ง 4 ข้างมีสีดำคลายเก้งหม้อ (M. feae) เชื่อว่าอาศัยอยู่ตามป่าดิบเขาของเทือกเขาอันนัมซึ่งเป็นพรมแดนธรรมชาติระหว่างเวียดนามกับลาว และสถานะของเก้งชนิดนี้ในปัจจุบันกำลังแย่ลงทุกขณะเพราะการบุกรุกทำลายป่าและล่าสัตว์อย่างรุนแรงใน  2 ประเทศนี้
# รูโดลฟู อาวีลา
รูโดลฟู อาวีลา  เป็นนักแข่งรถชาวมาเก๊า เกิดวันที่ 19 กุมภาพันธ์ ค.ศ. 1987 ที่กรุงลิสบอน ประเทศโปรตุเกส และใช้ชีวิตอยู่ที่นั่นสามปี ก่อนที่จะย้ายมายังมาเก๊าพร้อมกับคนในครอบครัวO RODOLFO   ปัจจุบันเขาแข่งขันในรายการปอร์เช่คาร์เรราคัพเอเชียในทีมเจปเซนPorsche Cup Asia: Ávila and Team Jebsen chase championship 

 ผลงานที่ผ่านมา 
 ค.ศ. 2002 - แชมเปียน - อินเตอร์คอนทิเนนทัล A (Gr. B) มาเก๊าคาร์ตติง
 ค.ศ. 2003 - แชมเปียน - เอเชียนฟอร์มูลาเรโนลต์ชาเลนจ์, แชมเปียน – ไชน่าฟอร์มูลาเรโนลต์แชลลินจ์, อันดับ 2 อินเตอร์คอนทิเนนทัล A (Gr. A) มาเก๊าคาร์ตติง
 ค.ศ. 2004 - เปิดตัวครั้งแรกในฟอร์มูลาทรี (มาเก๊ากรังปรีซ์), อันดับ 2 เอเชียนฟอร์มูลาเรโนลต์แชลลินจ์
 ค.ศ. 2005 - อันดับ 5 เอเชียนฟอร์มูลาทรีแชมเปียนชิป (เฟิสต์รุกกี), อันดับ 16 มาเก๊ากรังปรีซ์ F3 เรซ, รอบเร็วที่สุดในกลุ่มนักแข่งรถมาเก๊าในฟอร์มูลา 3 มาเก๊ากรังปรีซ์, สิ้นสุดโดยรวมในวันที่ 16
 ค.ศ. 2006 – อันดับ 4 บริติชฟอร์มูลาทรีแชมเปียนชิป – เนชั่นแนลคลาส
 ค.ศ. 2007 - อินเตอร์เนชันแนลฟอร์มูลามาสเตอร์ – ทีมแชมเปียน, อันดับ 1 ของนักแข่งรถมาเก๊าในมาเก๊ากรังปรีซ์ เอฟทรีเรซ
 ค.ศ. 2008 - แชมเปียน - เอเชียซูเปอร์คาร์แชลลินจ์ (ASCC)
 ค.ศ. 2009 - อันดับ 4 ปอร์เช่คาร์เรราคัพ เอเชีย
# การศึกษาภาษาญี่ปุ่นในสหรัฐอเมริกา
การศึกษาภาษาญี่ปุ่นในสหรัฐอเมริกา เริ่มขึ้นในปลายศตวรรษที่ 19 โดยมุ่งเน้นไปที่กลุ่มเยาวชนชาวอเมริกันเชื้อสายญี่ปุ่น และดำเนินการโดยกลุ่มผู้ปกครองและสถาบันชุมชน ในช่วงเวลาของศตวรรษถัดไป มันได้ขยายออกไปอย่างช้าๆ สำหรับผู้ที่ไม่ได้เป็นชาวญี่ปุ่นตลอดจนผู้ที่ไม่ได้ใช้ภาษาญี่ปุ่นเป็นภาษาแม่ (เด็กชาวต่างชาติส่วนใหญ่ได้รับการศึกษาภาษาญี่ปุ่นในโรงเรียนนานาชาติ) ในปี ค.ศ. 2006 จากการสำรวจของผู้เรียนภาษาต่างประเทศ โดย Japan Foundation ได้พบว่ามีครูผู้สอน 3,217 ราย ที่ทำการสอนภาษาญี่ปุ่นให้กับนักเรียน 117,969 ราย ใน 1,092 สถาบันที่ต่างกัน ซึ่งจำนวนนักเรียนได้ลดลงไป 16% นับจากการสำรวจตั้งแต่ปี ค.ศ. 2005 เป็นต้นมา

 ประวัติ 
ต้นกำเนิด
การสอนภาษาญี่ปุ่นในสหรัฐอเมริกาช่วงแรก มีวัตถุประสงค์ที่จะให้เป็นภาษาพื้นบ้าน การอพยพเข้าสู่ฮาวายของชาวญี่ปุ่นเริ่มต้นในปี ค.ศ. 1868 และเข้าสู่แผ่นดินใหญ่ในปี ค.ศ. 1869 พ่อแม่กลุ่มอิเซอิ (ชาวญี่ปุ่นกลุ่มแรกที่อพยพเข้าเมือง) ต่างกังวลเกี่ยวกับการเปลี่ยนเป็นวิถีชีวิตไปเหมือนกับชาวอเมริกันของเด็กๆกลุ่มนิเซอิ (เด็กชาวญี่ปุ่นที่เกิดในประเทศแห่งใหม่) จึงได้จัดตั้งโรงเรียนนิฮนจิน เง็กโค ซึ่งเป็นโรงเรียนนอกระบบเพื่อสอนภาษาและวัฒนธรรมของประเทศที่เป็นบรรพบุรุษของพวกเขา ในฮาวาย โรงเรียนแห่งแรกได้ก่อตั้งขึ้นในยุค 1890 โดยในปีค.ศ. 1920 มีผู้มาลงทะเบียนเรียน 98 เปอร์เซ็นต์เป็นชาวอเมริกันเชื้อสายญี่ปุ่นในฮาวาย สถิติค.ศ. 1934 มีโรงเรียน 183 แห่ง กับนักเรียนรวมทั้งสิ้น 41,192 ราย ส่วนบนแผ่นดินใหญ่ มีโรงเรียนสอนภาษาญี่ปุ่นแห่งแรกชื่อ นิฮองโง กาคุอิน ในแคลิฟอร์เนีย ที่ก่อตั้งขึ้นในปีค.ศ. 1903 โดยในปีค.ศ. 1912 มีโรงเรียนทั้งสิ้น 18 แห่งที่จัดตั้งขึ้นในแคลิฟอร์เนียเท่านั้น
# รัฐโมเรโลส
รัฐโมเรโลส  เป็น 1 ใน 31 รัฐของประเทศเม็กซิโก รัฐมีพื้นที่ราว 4,941 ตร.กม. (1,907.7 ตร.ไมล์) เป็นรัฐที่เล็กที่เล็กที่สุดอันดับ 2 รัฐโมเรโลสติดกับรัฐเมฮิโกทางทิศตะวันออกเฉียงเหนือและตะวันตกเฉียงเหนือ ติดกับเม็กซิโกซิตีทางทิศเหนือ ติดกับรัฐปวยบลาทางทิศตะวันออก ติดกับรัฐเกร์เรโรทางทิศตะวันตกเฉียงใต้ จากการสำรวจสำมะโนประชากรใน ค.ศ. 2005 รัฐมีประชากร 1,612,899 คน

รัฐเป็นส่วนหนึ่งของรัฐเมฮิโกตั้งแต่จนกระทั่ง ค.ศ. 1869 เมื่อแยกออกมาและตั้งชื่อเป็นเกียรติแก่โฮเซ มาริอา โมเรโลส ภูมิอากาศของรัฐโดยมากแล้วจะอบอุ่นตลอดปี ทำให้สามารถปลูกต้นอ้อยและพืชอย่างอื่นได้ดี สถานที่ท่องเที่ยวเช่นหุบเขาเม็กซิโกที่มีมาตั้งแต่ยุคแอซเท็ก ปัจจุบันชาวเม็กซิโกจากเม็กซิโกซิตีมักใช้เวลาในวันหยุดที่รัฐนี้และเป็นเจ้าของบ้านหลังที่ 2 โดยเฉพาะอย่างยิ่งที่บริเวณเมืองเกวร์นาบากา (Cuernavaca) เมืองหลวงของรัฐ

รัฐยังเป็นที่รู้จักจากนักเต้นรำชิเนโลสที่แสดงในงานเทศกาลโดยเฉพาะในงานเฉลิมฉลอง (คาร์นิวัล) ในหลายพื้นที่ของรัฐ นอกจากนั้นยังมีเมืองเตปอซตลัน (Tepoztlán) เมืองมรดกโลกยุคใหม่
# รัฐกินตานาโร
รัฐกินตานาโร  เป็น 1 ใน 31 รัฐของประเทศเม็กซิโก ตั้งอยู่ทางตะวันออกของคาบสมุทรยูกาตัน อยู่ติดกับรัฐยูกาตันและรัฐกัมเปเชทางทิศเหนือและตะวันตก ติดกับทะเลแคริบเบียนทางทิศตะวันออก และติดกับประเทศเบลีซทางทิศใต้ เมืองหลวงของรัฐกินตานาโรคือเมือง เชตูมัล

รัฐกินตานาโร มีเมืองพักตากอากาศอยู่หลายเมือง เช่น กังกุน, เกาะโกซูเมลและมูเคเรส, เมืองบากาลาร์, เฟลิเปการ์ริโยปวยร์โต (Felipe Carrillo Puert), ปลายาเดลการ์เมน (Playa del Carmen), ปวยร์โตคัวเรซ (Puerto Juárez), อากูมัล (Akumal), ชกาลัก (Xcalak), และปวยร์โตโมเรโลส (Puerto Morelos) และยังมีเมืองโบราณอารยธรรมมายาอย่างเมือง Chacchoben, Chakanbakán, Chamax, Coba, Dzibanché, El Meco, Ichpaatán, Kohunlich, Muyil, Oxtankah, Tancah, Tulum, Tupak, Xel-Há, และ Xcaret

รัฐครอบคลุมพื้นที่ 50,351 ตร.กม. (19,440.6 ตร.ไมล์) และจากการสำรวจประชากรในปี ค.ศ. 2005 มีประชากร 1,135,309 คน รัฐยังมีอัตราการเพิ่มประชากรอย่างรวดเร็วเนื่องจากการก่อสร้างโรงแรมและความต้องการคนงาน มีประชากรจากรัฐยูกาตัน รัฐกัมเปเช รัฐตาบัสโก และรัฐเบรากรุซ อพยพเข้ามา แต่ถึงกระนั้นบริเวณที่ตั้งรีสอร์ตก็มักจะได้รับผลกระทบจากเฮอร์ริเคนอันเนื่องมาจากที่ตั้ง 

ชื่อของรัฐตั้งขึ้นตาม อันเดรส กินตานา โร (Andrés Quintana Roo)
# การทัพเจียงเฉียว
การทัพเจียงเฉียว เป็นยุทธการและการต่อสู้ประปรายอย่างต่อเนื่องซึ่งเกิดขึ้นหลังจากอุบัติการณ์มุกเดนในช่วงที่กองทัพญี่ปุ่นได้ยึดครองแมนจูเรียก่อนสงครามจีน–ญี่ปุ่นครั้งที่สอง
# รัฐตาบัสโก
รัฐตาบัสโก  เป็นรัฐในประเทศเม็กซิโก ติดกับรัฐเบรากรุซทางทิศตะวันตก ติดกับรัฐเชียปัสทางทิศใต้ และติดกับรัฐกัมเปเชทางทิศเหนือ-ตะวันออก ส่วนทางทิศตะวันออกของรัฐตาบัสโกมีชายแดนติดกับจังหวัดเปเตนของประเทศกัวเตมาลา และทางทิศเหนือติดกับอ่าวกัมเปเช (เป็นส่วนหนึ่งของอ่าวเม็กซิโก) รัฐตาบัสโกกินพื้นที่ครึ่งหนึ่งทางเหนือของคอคอดเตวันเตเปก (Tehuantepec)

เมืองหลวงของรัฐคือเมืองบิยาเอร์โมซา ส่วนเมืองสำคัญอื่นได้แก่การ์ดินัส โกมัลกัลโก และปาราอิโซ
# เองรีกี ดี เซนา ฟีร์นังดิช
เองรีกี ดี เซนา ฟีร์นังดิช  หรือชื่อจีน เฟยลี่ฉี  เกิดวันที่ 15 ตุลาคม ค.ศ. 1923 เสียชีวิตวันที่ 4 ตุลาคม ค.ศ. 2010 ที่มาเก๊าMorreu escritor macaense Henrique de Senna Fernandes   เป็นนักเขียนชาวมาเก๊า เป็นหนึ่งใน 11 ของครอบครัวชาวมาเก๊าที่เก่าแก่ ซึ่งเป็นตระกูลที่ตั้งถิ่นฐานในมาเก๊ามากว่า 250 ปีที่ผ่านมาHenrique de Senna Fernandes dies at 87   เขาได้ศึกษาวิชากฎหมายที่มหาวิทยาลัยโกอิมบราก่อนที่จะเป็นนักเขียนในเวลาต่อมาH. Senna Fernandes passes away  งานของเขาเขียนขึ้นเป็นภาษาโปรตุเกส โดยสร้างเนื้อหาเป็นบรรยากาศของแว่นแคว้นในยุค 1930, 1940 และ 1950 โดยมักมุ่งเน้นถึงการใช้ชีวิตของตัวละครเชื้อชาติผสม เช่นเดียวกันกับตัวของผู้เขียนเอง งานเขียนของเขาเป็นมุมมองที่มีเอกลักษณ์ในเรื่องของวิวัฒนาการของแว่นแคว้นในศตวรรษที่ยี่สิบ

นอกจากงานเขียนของแล้ว เขายังเป็นครูและเป็นผู้อำนวยการที่โรงเรียนพณิชยการเปดรู นูลัชกู ตั้งแต่ปี ค.ศ. 1998 ถึง 2009 เขาประจำอยู่ที่ General Assembly of CAM ซึ่งเป็นโอเปอเรเตอร์ของสนามบินนานาชาติมาเก๊าJin Air Launch Seoul-Macau Service   เขามีบุตรชายชื่อฟีลีปี ดี เซนา ฟีร์นังดิช ซึ่งเป็นอดีตหัวหน้าสโมสรโรตารีของมาเก๊า กับมีเกล เซนา ฟีร์นังดิช ซึ่งเป็นนักกฎหมาย ในปี ค.ศ. 2006 เองรีกี ดี เซนา ฟีร์นังดิชได้รับปริญญาดุษฎีบัณฑิตกิตติมศักดิ์จากมหาวิทยาลัยมาเก๊าและเหรียญเชิดชูด้านวัฒนธรรมในปี ค.ศ. 2001

 ผลงานที่ผ่านมา 
Nam Van - Contos de Macau - ค.ศ. 1978
A Trança Feiticeira
 The Bewitching Braid 
Amor e Dedinhos de Pé (Love and Tiny Toes) - ค.ศ. 1986
 "Mong Há" - ค.ศ. 1998
 "Pai das Orquideas"
 "A-Chan, A Tancareira"
# เทือกเขาวีรูงกา
เทือกเขาวีรูงกา  เป็นแนวภูเขาไฟในแอฟริกาตะวันออก ตามพรมแดนด้านเหนือของรวันดา สาธารณรัฐประชาธิปไตยคองโก และยูกันดา เทือกเขานี้เป็นสาขาหนึ่งของอัลเปอร์ไทน์ริฟต์ ซึ่งเป็นส่วนหนึ่งของเกรตริฟต์แวลลีย์ ตั้งอยู่ระหว่างทะเลสาบเอ็ดเวิร์ดและทะเลสาบกิวู คำว่า "วีรูงกา" เป็นคำในภาษาอังกฤษของคำว่า ibirunga ในภาษากินยาร์วันดา ซึ่งมีความหมายว่า "เทือกเขา"

เทือกเขาวีรูงกาประกอบด้วยภูเขาไฟหลัก 8 ลูก ส่วนใหญ่เป็นภูเขาไฟที่สงบแล้ว ยกเว้นภูเขาไฟเอ็นยิรากอนโก (3,462 เมตร) และภูเขาไฟนัยยะมูรกิรา (3,063 เมตร) ทั้งสองอยู่ในสาธารณรัฐประชาธิปไตยคองโก การปะทุครั้งล่าสุดเกิดขึ้นเมื่อ พ.ศ. 2549 และในเดือนมกราคม พ.ศ. 2553 ภูเขาไฟคาริซิมบิ (4,507 เมตร) เป็นภูเขาที่สูงที่สุด ภูเขาไฟที่เก่าแก่ที่สุด คือ ภูเขาไฟซาบีอินโย (3,634 เมตร)

เทือกเขาวีรูงกาเป็นที่อยู่อาศัยของกอริลลาภูเขาที่ใกล้สูญพันธุ์ จนขึ้นบัญชีแดงของสหภาพเพื่อการอนุรักษ์ธรรมชาติ เนื่องจากการสูญเสียที่อยู่อาศัย การบุกรุกป่าเพื่อล่าสัตว์ โรคระบาดและสงคราม ศูนย์วิจัยคาริโซเค ก่อตั้งขึ้นโดยดีแอน ฟอสซี เพื่อสังเกตกอริลลาใกล้กับที่อยู่อาศัยตามธรรมชาติ
# ลิงขนทอง
ลิงขนทอง (Cercopithecus kandti) เป็นสปีชีส์หนึ่งของลิงโลกเก่า พบในเทือกเขาวีรูงกาในแอฟริกากลาง รวมทั้งอุทยานแห่งชาติ 4 แห่งในสาธารณรัฐประชาธิปไตยคองโก เขตที่อยู่ของมันจำกัดอยู่บริเวณป่าบนที่สูง โดยเฉพาะอย่างยิ่งใกล้กับบริเวณที่มีต้นไผ่ขึ้น

ลิงขนทองเคยถูกจัดให้เป็นสปีชีส์ย่อยของลิงสีน้ำเงิน (Cercopithecus mitis) ลิงทั้งสองชนิดนี้มีลักษณะโดยทั่วไปเหมือนกัน แต่ลิงขนทองจะมีปื้นสีส้มทองบริเวณสีข้างด้านบนและหลัง ลิงขนทองอาศัยอยู่ในพื้นที่ขนาดเล็กซึ่งทับซ้อนกับถิิ่นของกอริลลาภูเขากลุ่มหนึ่ง พฤติกรรมของลิงขนทองยังไม่เป็นที่ทราบกันดีนัก มันอาศัยอยู่กันเป็นกลุ่มซึ่งอาจมีลิงมากถึง 30 ตัว อาหารของมันส่วนใหญ่เป็นใบไม้และผลไม้ และยังคาดกันว่ามันอาจจะกินแมลงด้วย

เนื่องจากการทำลายพื้นที่อยู่อาศัยอย่างต่อเนื่องและเหตุสงครามปัจจุบันในเขตถิ่นที่อยู่อันจำกัด ทำให้ลิงขนทองถูกจัดให้เป็นสัตว์ใกล้สูญพันธุ์ในบัญชีแดงของสหภาพเพื่อการอนุรักษ์ธรรมชาติ